ming030890/wiki-yue-high-quality huggingface dataset:
二合字母

二合字母（粵拼：ji6 hap6 zi6 mou5；英文：digraph）係指用兩個符號嚟書寫某一款音素。

法文
子音二合字母範例
ch ～ chien /ʃ/
gn ～ seigneur /ɲ/
母音、半母音二合字母範例。進一步噉講，如果/e-ɛ/同/ø-œ/等音素放喺同音節内有後續子音嗰時，就要發開口音，如果無就發閉口音。
au ～ au /o/
ai ～ air /ɛ/
ay ～ ayant /ɛj/
ei ～ Eiffel /ɛ/
ey ～ meyage /ɛj/
eu ～ Europe /ø/
oi ～ toi /wa/
oy ～ voyage /waj/
œu ～ œuvre /œ/
ou ～ où /u/, oui /w/

波蘭文
波蘭語正寫法都包含咗 7 個二合字母。

概念
睇埋：輔音群
要注意嘅係，用咗兩隻字母嚟寫唔表示某一段輔音真係輔音群。例子可以睇吓英文書寫入邊嘅
Sh-：好似 sheep（/ʃiːp/ · 羊）等嘅字詞，開頭輔音實際上係清顎齦擦音 /ʃ/，呢個輔音係一個單一嘅輔音，並唔係真係 /s/ 同 /h/ 嘅結合，只不過係羅馬字母數量有限，而且 /ʃ/ 咁啱聽落又有少少似 /s/ 同 /h/ 嘅結合，所以慣例上先會寫做 sh- 噉嘅款。
Kn-：好似 knight（/naɪt/ · 騎士）等嘅字詞，實際口語嘅開頭輔音係 /n/ 呢個單一嘅輔音，不過現代英文書寫上保留咗遠古英文嘅某啲特徵，縱使隻字詞個讀音實際上唔係以 /kn/ 開頭，慣例上依然係會寫做 kn- 噉嘅款開頭。可以睇睇靜 K 同 G 嘅概念。
好似呢啲噉嘅情況，並唔算真正嘅複輔音—要決定一隻字詞係咪帶有複輔音，睇嘅係講嘢唔係寫嘢，即係要睇啲人講嘢嗰陣會點樣讀一隻字詞。
二喬玉蘭

二喬玉蘭（粵拼：ji6 kiu4 juk6 laan4；學名：Magnolia × soulangeana）；第個名係二喬木蘭（ji6 kiu4 muk6 laan4）；佢係木蘭科木蘭屬嘅落葉喬木仔，原產地喺中國，而家喺中國嘅廣東廣州、浙江杭州、雲南昆明。呢種植物係由玉蘭（Magnolia denudata）同紫玉蘭（Magnolia liliiflora）自然雜交出嚟嘅品種。
二周目

二周目（new game plus，NG+）係常見於日本出嘅 RPG 嘅遊戲模式，係喺通咗關一次之後先可以玩嘅。呢個模式俾個玩家重新通關，而且有一啲喺第一次通關嗰時冇嘅嘢玩（例如係重新嘗試過關，但啲角色保留之前嘅經驗值）。
全員惡人完結

《全員惡人完結》（アウトレイジ ビヨンド）係一部2012年嘅日本黑幫電影，由北野武做導演，套戲係2010年《全員惡人》嘅續集。主演係北野武、西田敏行、三浦友和。續集係2017年《全員惡人最終章》。
全員惡人最終章

《全員惡人最終章》（アウトレイジ 最終章）係一部2017年嘅日本黑幫電影，由北野武導演，套戲係2012年《全員惡人完結》嘅續集，而且係「全員惡人三部曲」嘅最後一套作品。主演係北野武同西田敏行。
全員加速中

《全員加速中》（英文：Run for Time）版權引進自日本富士電視臺綜藝遊戲節目《全員逃走中》，係湖南衛視引進版權並製作首播嘅實境戶外遊戲節目。節目由監制洪濤一齊許可、都艷、劉蕾、張丹丹四個團隊製作，首季由于正工作室做綜藝總編劇。節目喺2015年第四季度開播，第一季首期節目喺2015年11月6號22:00首播。
《全員加速中 第二季》就喺2016年4月29號起逢禮拜五晚20:20接檔《我是歌手4》喺湖南衛視首播。

第一季
遊戲場景根據科幻、遊戲、劇情三大時空同時交錯進行。

第一季
同時段或交叉時段主要節目：
浙江衛視《奔跑吧兄弟3》、《跑男來了》
江蘇衛視《唱遊天下》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視小露電、瀟湘卧龍、湖南衛視微信。
排名係禮拜五晚所有綜藝節目嘅排名，並唔一定係同一時段。

第二季
同時段或交叉時段主要節目：
浙江衛視《中國新聲音》
江蘇衛視《我們戰鬥吧》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視小露電、瀟湘卧龍、湖南衛視微信。
排名係禮拜五晚所有綜藝節目嘅排名，並唔一定係同一時段。
全唐詩

《全唐詩》係大清康熙四十四年（1705年）出版嘅書，收錄四萬八千九百幾首詩，嚟自二千二百幾位文人，一共有900卷，目錄12卷。
全國「雙百」評選

全國「雙百」人物評選係一次喺2009年搞嘅評選活動，目的係嚟慶祝中華人民共和國成立嘅60周年。呢次活動係由中共入面嘅總共11個團體負責包辦。

評選準則
根據主辦單位，「100位為新中國成立作出突出貢獻嘅英雄模範人物」嘅標準係：「為咗民族獨立同人民解放英勇犧牲，值得永遠銘記嘅革命先烈；為咗黨同人民嘅事業不懈奮鬥嘅基層優秀共產黨員、戰鬥英雄同革命群眾嘅傑出代表；堅決擁護同支持革命事業，積極從事進步活動嘅著名民主愛國人士同國際友人；响全民族抗戰期間頑強嘅奮戰、為國捐軀嘅愛國將士」。名單入面嘅人，都會係由中國共產黨誕生到中華人民共和國成立期間做過啲大事，即係1921年到1949年呢28年。
至於「100位新中國成立以嚟感動中國人物」，佢嘅標準就係：「堅決貫徹落實黨嘅路線方針政策，堅定理想信念，記實黨嘅宗旨，廉潔奉公，一心為民嘅基層優秀黨員幹部；為國家發展、民族振興、社會和諧、人民幸福作出重大貢獻嘅各行各業傑出代表；响平凡崗位入面做出唔平凡嘅業績嘅工人、農民、知識分子同解放軍官兵、青年學生同埋其他先進典型」。名單入面嘅人，就係自從中華人民共和國喺1949年成立以嚟，做過啲大事嘅人。

候選人提名
全國「雙百」人物嘅評選活動，係由2009年5月中開始。國家嘅唔同地區同唔同部門都好重視佢，所以亦都精心咁組織。主辦單位亦都通過唔同嘅大眾媒體嚟收納普羅大眾嘅提名，其中包括用寫信、互聯網嘅社交媒體、打電話、同手機嘅短信等等嘅方法。
評選嘅委員會喺經過評議之後，正式宣佈有300個人正式成為咗評選之中嘅候選人。

投票
喺2009年7月20號，主辦單位公佈全國「雙百」評選嘅候選人。由呢日到8月10號期間，中華人民共和國嘅唔同人都可以用報紙或者手機嚟投票，揀佢哋心目中最鍾意嘅候選人。主辦單位亦都提供咗監督電話，嚟確保個選舉係公正。
喺20日嘅投票時間裏面，投票嘅人數有差唔多1億。經過唔同部門嘅審核同埋委員會專家都投埋票之後，啲結果最終喺9月10號推出。
全北界

全北界（holarctic realm）係一個動物地理分區，古北界同新北界加埋。
全善

全善（omnibenevolence）係宗教哲學上嘅一個概念，指「有無盡嘅善」嘅特徵，一般認為係上帝有嘅特徵之一。
全合成

全合成（英文：total synthesis）係指將一啲簡單而且易攞到嘅原料完全噉合成做一啲複雜嘅分子。
全員惡人

《全員惡人》（アウトレイジ）係一部2010年日本黑幫電影，由北野武導演，北野武同椎名桔平主演。續集係《全員惡人完結》（2012年）同埋《全員惡人最終章》（2017年）。
前196年

前196年係閏年。

大件事
漢高祖十一年乙巳夏五月，派遺陸賈到南越，封趙佗為南越王。
八月初十

八月初十係黃曆八月嘅第十日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月十三

八月十三係黃曆八月嘅第十三日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月十九

八月十九係黃曆八月嘅第十九日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月十二

八月十二係黃曆八月嘅第十二日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月十五

八月十五係黃曆八月嘅第十五日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月十六

八月十六係黃曆八月嘅第十六日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月十一

八月十一係黃曆八月嘅第十一日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月十七

八月十七係黃曆八月嘅第十七日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月初四

八月初四係黃曆八月嘅第四日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
八月十八

八月十八係黃曆八月嘅第十八日。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
前840年代

前840年代係指前849年去到前840年之間嗰十年嘅年代。
井宿一

井宿一（洋名Tejat Posterior；Calx ；Pish Pai），又叫井宿，亦叫東井，係星官井宿第一星，即西洋天文入面雙子座μ星（μ Gem，μ Geminorum，Mu Geminorum），喺星座雙子座。《禮》《月令》有云，「仲夏之月。日在東井」。
井口祐一

井口祐一 ，係日本嘅一個男配音員，出名嘅配音作品有我們大家的河合莊。

配音作品一覽
呢個表唔完整，歡迎加料。
井坂鉄平

井坂鉄平（1974年10月23號—）係日本足球員，司職後衞，效力過市原JEF聯，及水戶蜀葵。
井口裕香

井口裕香 ，係日本嘅一個女藝人同埋配音員。
井字過三關

井字過三關（粵拼：zeng2 zi6 go3 saam1 gwaan1），簡稱過三關或者井字棋，係一種紙上遊戲，另外亦都有唔少由井字過三關衍生出嚟嘅遊戲，例如五字棋同蘋果棋。

玩法
井字過三關嘅玩法
呢個遊戲要求有兩個玩家，一個打圈，另一個人打叉。首先要喺一張紙上面劃個井字，喺井字嘅空位度，輪流畫叉 (X) 同圈 (O)。最先喺方格入面將打直，打橫或者打斜連成一線（3格）就算嬴。

策略
用兩難方法赢井字過三關
喺過三關入面，兩難即係無論對手落邊都輸。喺上面幅圖尾三嘅棋局入面，輪到X玩家行，佢如果落左邊邊位擋住O嘅直線，O玩家就可以落右上角連成3格斜線來赢。相反X玩家落右上角擋住O，就會好似幅圖嘅棋局咁輸。
事實上，遊戲入面先落嗰一方嘅係攻，而後一位玩家係防守。後嗰一位玩家必須要正確擋住先落嗰一方嘅攻勢先至可以迫和，而先落嗰一方就有機會可以嬴。

兩難方法嘅攻防
先將井字過三關嘅棋盤分做九個位置：
我哋先假設X係後着，O係先着。O有三個開局嘅可能: 邊位、角位同中位。策略上嚟睇，O如果開角位有最大嘅可能贏，但係對於一個唔識完美玩法嘅人嚟講，開中位更加可能嬴：
O開角位局一：O1->X5（調查顯示大部分人都會選擇出中位）->O9->X4->O6->X3->O7->X8->O2，將會和局。
O開角位局二：O1->X5->O9->X7->O3，O成功製造兩難。
O開中位局一：O5->X3->O7->X2/6（對於唔識完美玩法嘅X，佢好可能會行2或者6）O1/9，O成功製造兩難。
O開中位局二：O5->X6->O8->X2->O9，O成功製造兩難。
又好似以下呢段教一部電腦玩井字過三關嘅指令串噉：
如果有人有個「威脅」（即係霸咗一行嘅兩個格），噉就霸淨低嗰個格；否則，
如果有一個招係可以「分叉」並且（為我方）製造兩個「威脅」嘅話，出嗰招；否則，
如果中間位冇人霸住，霸咗個中間位佢；否則，
如果對手霸咗個角落頭位，霸咗相反嗰個角落頭位佢；否則，
如果得嘅話，霸一個冇人霸嘅角落頭位；否則，
是但霸一個位。
井坂美都

井坂美都（1976年1月25號—）係日本足球員，踢前鋒，曾經喺1997～2002年間為日本女子足球代表隊出場46次，入咗15球。佢代表日本參加過1999年FIFA女子世界盃。
井岡山

井岡山係中國江西西南一座山，海拔2,120米，歸井岡山市管。
井崗山對中國共產黨有好大紀念價值，皆因佢哋率領嘅中國工農紅軍1927年揀咗呢度做第一個革命根據地，所以又叫做「革命搖籃」。
井岡山機場

井岡山機場（粵音：zeng2 gong1 saan1 gei1 coeng4）係喺中國江西嘅一個機場，喺2004年嗰陣起好兼且開放畀人用嚟搭飛機。
動態分派

動態分派（英文：dynamic dispatch）係指「喺執行期要行一個有多態嘅運算（子程序等）嗰陣，揀個運算嘅其中一個型態嚟行」嘅過程。
動員戡亂

動員戡亂，全名全國總動員戡平叛亂，係源自中華民國嘅政治詞彙，指喺戰爭或緊急狀況期間，國家政府動用全部資源，以支援國防軍事活動，平息叛亂。
動員戡亂係針對中國共產黨而搞出嚟。1947年7月，國共內戰爆發後，中華民國政府因而下令動員戡亂。國民大會喺唔更改《憲法》條文之下，制定《動員戡亂時期臨時條款》，具有高過《憲法》嘅位階。
1991年（民國80年）4月22號，第一屆國民大會第二次臨時會三讀通過廢除《動員戡亂時期臨時條款》，咨請總統明令廢止。4月30號，總統李登輝依據《動員勘亂時期臨時條款》第十項嘅規定，宣告動員勘亂時期喺5月1號終止。5月1號，總統令公布廢除《動員戡亂時期臨時條款》。
動態清零

動態清零又叫清零政策，係指一發現傳染病確診病例，醫學收治嘅同時進行流行病學調查、隔離密切接觸人士、控制病毒嘅影響範圍，以減少確診人數嘅一種防疫抗疫政策。呢個政策喺中國共產黨應對武漢肺炎大爆發嗰陣用，又被媒體不停報道。自從武漢肺炎病毒變種做傳播力極高但殺傷力極低嘅Omicron變種病毒之後，由於清零政策唔合時宜，無法阻止病毒大規模擴散，浪費人力物力之餘，又對經濟同社會運作產生極為嚴重嘅損害，所以除咗中共喺習近平命令下，仲喺度夾硬搞所謂嘅「動態清零」之外，基本上清零政策已經畀世界各國抛棄，轉而推行更符合社會經濟現況嘅同病毒共存政策。
中國國家衛生健康委員會主任馬曉偉喺2021年12月話「動態清零」嘅政策唔會動搖，佢又話防疫抗疫工作係「習近平總書記親自指揮，親自部署」。2022年2月，香港嘅武肺疫情惡化之後，中共總書記習近平作出重要指示，下令特區政府要將穩控疫情作為「當前壓倒一切嘅任務」。2022年11月，由於習近平夾硬搞嘅「動態清零」搞到經濟蕭條、天怒人怨，中國大陸各地爆發反對清零政策嘅白紙革命。
動差

動差（moment）喺統計學等領域上泛指描述一個函數嘅形狀嘅指標數值。
動態功能連接

動態功能連接（英文：dynamic functional connectivity, DFC）係指觀察到個腦裏頭種功能連接識短時間變化嘅現象。
動態模擬

動態模擬（英文：dynamic simulation）係指用電腦程式嚟模擬一個動態系統（會隨時間演變嘅系統）。

虛擬碼
動態模擬基本上可以想像成以下噉嘅虛擬碼：
初始化（講明個模型有乜變數，想像其中一個變數叫「」）；
 設 （時間）= 0；
 While  未到某個值，
   按個理論嘅數學模型，計吓個現象跟住會變成點（）； 係一個函數。
   顯示出個現象變成咗點嘅樣；
    上升 1；
呢個過程會俾研究者視覺化噉睇到「如果嗰個數學模型成立，噉會見到啲乜嘢現象」呢一樣資訊。
前940年代

前940年代係指前949年去到前940年之間嗰十年嘅年代。
勾踐

勾踐（粵拼：ngau1 cin5；又寫句踐；—前464年；出土文物「越王勾踐劍」寫做鳩淺；司馬貞《史記索隱》入便嘅《紀年》叫菼執），係中國春秋時代後期嘅越國君主。老豆係越侯允常。唔知生年，前496年至前464年在位。

大敗
内文：闔閭
勾踐即位後稱王，吳王闔閭乘機攻越。越國派敢死嘅人排成三列行到去吳軍陣前，高聲大嗌之後攞劍集體自殺，越軍趁吳國軍隊睇嗰陣猛攻，喺槜李大敗吳軍，闔閭嘅手指頭傷咗，冇幾耐因傷重而死。闔閭臨死遺囑佢個仔夫差：「必毋亡越！」夫差即位做吳王之後，勵精圖治準備攻越報仇。勾踐唔聽范蠡勸阻，倉促下搶先出兵攻吳，喺夫椒（今江蘇吳縣西南太湖中）大敗。吳軍佔領越都會稽，將勾踐困喺會稽山。范蠡建議勾踐用卑辭厚禮向吳求降，如果唔掂，就由勾踐親自去吳國做人質。勾踐採納咗呢個一建議，一面準備死戰，一面派文種向吳王求和，用財寶賄賂吳太宰伯嚭，又獻上美女西施。夫差喺伯嚭勸說下同越國議和，率軍翻吳。勾踐向越國臣民下詔罪己，然後去吳國做夫差嘅工人，食屎，最終擺到夫差嘅信任，三年後釋放翻越國。

臥薪嘗膽同滅吳稱霸
内文：臥薪嘗膽同吳國
勾踐翻去越國之後發誓復仇滅吳，臥薪嘗膽，休養生息，重用範蠡、文種等人，「十年生聚、十年教訓」。《史記·貨殖列傳》話：「計然之策七，越用其五而得意。」又話：「修之十年，國富，厚賂戰士。士赴矢石，如渴得飲。遂報強吳，觀兵中國，稱號五霸。」一年，越國向吳國進貢蒸熟嘅種子，令第二年吳國大飢，削弱咗吳國嘅國力。冇幾耐，勾踐趁夫差走咗，乘虛而入，最尾響勾踐二十四年（前473年）亡吳。稱霸中原。
勾陳

勾陳（Curved Array）係星官之一，喺紫微垣之下。勾陳恆星有六，最出名係正妃，即勾陳一，皆因今日亦叫北極星，至近北極。所以勾陳係最近天球北極嘅星官。勾陳排到好似勾咁，勾身嘅勾陳一二三四，喺西洋天文嘅小熊座內，而勾頭嘅勾陳五六，喺仙王座內。
勾陳亦寫句、鉤陳。古字勾、句、鈎、鉤，為同一個字。後世別義而分寫。
勾陳個勾身側邊，有另一個星官，叫北極，差唔多同佢平排。
大清時儀象考成有編號。勾陳一係西洋天文來講，正妃，係小態座α星。勾陳二係小態座δ星，勾陳三係小態座ε星，勾陳四係小態座ξ星。勾陳五六係仙王座嘅暗星，勾陳五係HD 5848，勾陳六係HD 217382。
史記天官書咁寫。
天極星、其一明者、太一常居也。旁三星三公、或曰子屬。後句四星、末大星正妃、餘三星後宮之屬也。
勾陳本來係四星，係帝嘅後宮。正妃之星，亦帝嘅正妃，其他三星就後宮之屬。四星之中，正妃離帝星至遠，又至光，所以叫末大星。
勾引

勾引（英文：to seduce）係指特登做出啲行為，引誘另一個人同自己建立唔合法或者唔合倫理嘅性關係，例如一個男人專登同個結咗婚嘅女人調情，想引嗰個女人同佢通姦。
勾氏

勾（粵拼：ngau1）係唐人姓氏，喺《百家姓》裏頭排第374位，依家經已冇乜人用。

名人
勾踐
呢篇勾氏係同姓氏有關嘅楔位文章，重未寫完嘅。麻煩你幫手充實佢。
勾陳誕

勾陳誕，減筆寫做勾陳𧩙、勾陳旦，係勾陳星官嘅寶誕。寶誕響二月初一。
勿地臣街

勿地臣街（英文：Matheson Street）係香港銅鑼灣一條馬路，由禮頓道同黃泥涌道交界開始，去到羅素街同波斯富街交界。
街名源自怡和洋行創辦人James Matheson。
勾手指尾

勾手指尾係種手勢，兩個人嘅手指尾互相勾住，代表住承諾嘅意思。
勿加泗

勿加泗（Bekasi）係印尼第四大嘅城，亦係西爪哇第二大嘅城，人口有266萬。
加利利

加利利（希伯來文：הגליל‎）係以色列北部地區，而家佢嘅大同教聖地係世界文化遺產。
加利化

喺數學同電腦科學入面，加利化（粵拼：gaa1 lei6 faa3，亦稱加里化；英：currying，加利化咗=curried）就係將一個多輸入值函數變做一串單輸入值函數。譬如，加利化咗一個收三個輸入值嘅函數 就會整到三個函數：
抽象啲嚟講，一個函數收兩個輸入值（一個嚟自  ，一個嚟自  ）而出個喺  嘅，呢個函數加利化咗之後，佢就會變第二個函數，而呢個函數會收一個嚟自  嘅輸入值而出一個由  射到  嘅函數。加利化𪐀局部應用褦，但係兩個係唔同概念嚟嘅。
加利化理論同應用上嚟講都有用。喺啲函數程式同其他程式語言入面，佢係攞嚟自動噉處理點將啲輸入值遞落去啲函數同例外。喺理論電腦科學，加利化可以攞嚟研究點將啲多輸入值函數化為淨係收單輸入值嘅簡單模型。最一般而概念上緊密嘅應用範疇就係喺啲閉包幺半範疇，嗰度就可以將褦埋證明同程式嘅Curry-Howard對應廣泛噉應用喺好多其他嘅結構，譬如量子力學、cobordisms同埋弦理論（string theory）。加利化係由Gottlob Frege引入嘅，後嚟再俾Moses Schönfinkel發展，跟住又俾哈士𠵇·加利發展。
Uncurrying係加利化嘅對偶變換，係用嚟去函數化嘅一種方法。簡單嚟講就係將一個入一個輸入值、出一個函數  嘅函數  化成一個入  同  嘅輸入值  ，而  嘅輸出值就等同用完  再用  而得出嘅輸出值。噉樣嘅過程係可以重複嘅。

動機
加利化提供咗一個途徑嚟到將一個接受幾個輸入值嘅函數應用喺啲淨係收一個輸入值嘅架構度。例如，有啲分析技巧淨係可以喺收一個輸入值嘅先至用到，但係實用嘅函數通常都會收多個一個函數。Frege呢就話揾到單輸入值呢個個案嘅答案就已經夠，因為一個收幾個輸入值嘅函數可以畀人轉換成一串單輸入值函數。呢個轉換呢而家就叫做加利化嘞。全部喺數學分析或者電腦程式編寫「正常」嘅函數冚𠾴唥都係可以加利化嘅。但係，有啲範疇係唔可以加利化到嘅；最廣泛嘅可加利化範疇就係閉包幺半範疇嘞。
有啲程式語言係幾乎無時無刻都會用加利化咗嘅函數嚟達到多個輸入值；顯著嘅例子有ML同Haskell，兩者都淨係會用單輸入值函數。攞一串單輸入值函數嚟代多輸入值函數呢個性質係由λ運算遺傳落嚟嘅。
加利化係𪐀局部應用褦嘅，但係兩者唔係完全一樣嘅。實際嚟講，閉包呢啲編程技巧就可以喺一個可以同個加利化咗嘅函數一齊行嘅環境入面遮住啲輸入值，嚟達到局部應用，嚟做加利化嘅一種。

例子
假設有個收兩個實數（）同出一個實數嘅函數  ，定義佢做 。加利化呢就會將化為一個函數 ， 呢會收一個實數嘅函數 ，同埋出一個喺  嘅函數。用符號嚟講就係 ，其中嘅  係所有收一個實數出一個實數嘅函數嘅集合。跟住，再為每個實數  定義一個函數  做 ，然之後定義  做。舉個例子，就係由  射到  嘅函數，即係 。整體嚟講，我哋可以睇到
從而令到原本嘅同埋加利化咗嘅係含有同樣嘅資訊。喺呢個情況，我哋亦都可以寫
呢個記法用喺其他嘅多輸入值函數都得。如果  係一個收三個輸入值嘅函數  嚟嘅話，噉加利化咗嘅  就會符合以下嘅公式：

歷史
英文「Currying」呢個稱呼係由Christopher Strachey喺1967年起嘅[未記出處或冇根據]，個稱呼係源於哈士𠵇·加利呢個邏輯學家嘅名。以前都有提倡過要跟Moses Schönfinkel嘅名去叫「Schönfinkelisation」。喺數學呢個範疇入面，「Currying」呢個原則係嚟自Frege喺1893年做嘅嘢。

定義
用以下俗而簡嘅定義呢，就會容易理解加利化㗎喇，之後可以再將個定義套用喺唔同嘅領域入面。首先，喺講定義之前，我哋要定咗一啲記法先。呢個記法係講緊所有由  射到  嘅函數。如果  係一個噉嘅函數嚟嘅話，噉我哋就可以記低 。將 攞嚟做  同 嘅順序對，即係兩者嘅笛卡兒積。喺度呢， 同  可以係集合、類、或者其他其他款式嘅物件嚟嘅，下面會再探討。
畀一個函數
,
加利化 就會整一個新嘅函數
.
佢係會收個嚟自  嘅數值同出一個由 射去  嘅一個函數，係定義做
其中嘅 同  分別係嚟自  同 。
Uncurrying 就係加利化嘅相反變換，係可以用佢嘅右伴隨函數 嚟容易噉瞭解。

集合論
喺集合論入面，  係攞嚟記低由集合射到集合嘅函數集合。噉加利化呢，就係由  射到  嘅函數集合  同埋由  射到由射到嘅函數集合嘅函數集合之間嘅自然對射。用符號就係
當然，正正就係呢個自然對射先至合理化咗用次方嘅記法嚟寫函數嘅組合。就好似唔同加利化嘅例子噉，上面嘅公式就形容一對伴隨函子：For每個定咗嘅集合嚟講，函子就係函子嘅左伴隨函子。
喺集合範疇入面，呢個物件係叫做冪對象。

函數空間
函數空間嘅理論有包泛函分析同Homotopy論，主要研究拓撲空間之間嘅連續函數。
集合曬所有由  射到 嘅函數而得出嘅集合呢就可以記做同叫做Hom函子。呢度呢， 就係以下嘅對射：
而去加利化就係相反嘅映射。如果我哋攞緊緻開拓撲畀  呢個由  射到  連續函數嘅集合，而空間  係局部緊緻Hausdorff嘅話，噉
就係一個同相寫像（homeomorphism）嚟嘅，話之你、同係咪
緊生成嘅(chapter 5)，雖然重有其他case
。
噉樣呢就會衍生咗一個推論出嚟：一個函數係連續若且唯若相應嘅加利化函數係連續。另外，平時喺呢個情況叫開「評價」嘅應用映射就會係連續嘅（注意：嚴緊嚟講，「eval」係一個喺電腦科學入面唔𪐀耕嘅概念嚟嘅）。即係如果係緊緻開而係局部緊緻Hausdorff嘅話，噉
就會係連續㗎喇。呢兩個結果對要建立同倫嚟講係中心嘅，即係當  係  嘅單位間隔，令到  可以一係俾人視為兩個由  射到  嘅函數之間嘅同倫，一係俾人視為喺  嘅一條道路。

邏輯
根據Curry-Howard對應，加利化同去加利化嘅存在係等同  呢個邏輯定理，因為多元組（積類型）係對應邏輯入面嘅邏輯與（conjunction），而函數類型係對應意味（implication）。
呢個冪對象喺Heyting代數嘅範疇入面同相會寫成 呢個實質條件。分配Heyting代數係布林代數，而  就係個冪對象，所以冪對象就係實質條件。
加利奧文

加利奧文（英文：Gary Oldman，1958年3月21號—）係英國男演員，憑住2017年電影《黑暗對峙》攞咗第90屆奧斯卡金像獎最佳男主角獎。
加列維灣

加列維灣（愛爾蘭蓋爾文：Cuan na Gaillimhe或Loch Lurgan；英文：Galway Bay）係愛爾蘭島西邊嘅海灣，位於康諾省加列維郡同莫雲省卡拉郡之間。亞蘭群島位於加列維灣西邊對開。
加利·卡希爾

加利·占士·卡希爾（英文：Gary James Cahill，1985年12月19號—）係英倫一個足球員，司職中堅。
加利亞巴尼亞

加利亞巴尼亞（英文: Gariabania）係孟加拉國巴里薩爾專區嘅一條村。
加利利海

加利利海（Sea of Galilee）係以色列最大嘅淡水湖，面積166平方公里。佢喺海拔下209米，係世界上海拔最低嘅淡水湖。
加利尼維利

加利尼維利（英文：Gary Alexander Neville，1975年2月18號—），又叫加利仔，係英格蘭前足球員，踢後衞，1991年加入曼聯踢波，一路留到2011年2月掛靴為止，幫曼聯踢過602場，球會紀錄排第五。
佢細佬菲臘尼維利亦係足球員，以前係踢曼聯，後來因為位置不穩，而轉會去愛華頓。轉會後兩兄弟試過同一場波做兩隊隊長。
加利亞德

加利亞德（英文：Galliard）係源自文藝復興時期嘅一種舞曲同舞蹈，喺 16 世紀盛行全歐洲。
加利山寧

加利山寧（英文：Garry Shandling，1949年11月29號—2016年3月24號）係美國一個男演員，主要演出喜劇同棟篤笑作品。
十色

十色，色彩陳雜之狀，好多色咁，又叫五顏六色。十色本來係虛數，以示多咁解。之不過，後世亦有種種指名配搭。
南朝梁時江淹寫麗色賦，「如綵雲出崖，五光徘徊，十色陸離。」形容婦人之美，五光十色出處。
英文稱之為variegated colour。
十號颶風信號

十號颶風信號，俗名十號風球或者十號波，係香港最高級別熱帶氣旋警告，代表颱風中心已經正面吹襲，甚至橫過香港，廣泛地區風力會去到颶風程度（持續風力去到每個鐘118公里以上）。

最早同最短十號
1961年颱風愛麗斯，喺5月19日10:30至13:00懸掛，掛咗2個半鐘，懸掛同除下時間都係夏令時間，亦都係唯一一次要喺5月發出十號颶風信號。

最遲十號
1975年超強颱風愛茜，喺10月14日14:15至17:05懸掛，掛咗2小時50分鐘，懸掛同除下時間都係夏令時間。

最長十號
1999年颱風約克，喺9月16日06:45至17:45懸掛，掛咗11個鐘。

最遠十號
用發出嗰陣計係2018年超強颱風山竹，發出十號信號嗰陣離香港160公里。
用最接近香港嗰陣距離計，就同時係2012年颱風韋森特及2018年超強颱風山竹，兩個風最接近香港嗰陣離香港100公里。
十誡

《十誡》係《聖經》入面摩西向以色列人民頒佈嘅十大誡條，亦係基督宗教重要嘅規條。

天主教
「你當全心、全靈、全意愛上主，你的天主」
第一誡：欽崇一天主在萬有之上。
第二誡：毋呼天主聖名以發虛誓。
第三誡：守瞻禮主日。
「愛你的近人如你自己一樣」
第四誡：孝敬父母。
第五誡：毋殺人。
第六誡：毋行邪淫。
第七誡：毋偷盜。
第八誡：毋妄證。
第九誡：毋願他人妻。
第十誡：毋貪他人財物。
總結：愛主愛人

基督新教
第一條：唔好拜耶和華以外嘅神；
第二條：唔好製造偶像與拜偶像；
第三條：唔好妄稱耶和華嘅名字；
第四條：當紀念安息日守為聖日；
第五條：應尊敬父母；
第六條：唔好殺人；
第七條：唔好姦淫；
第八條：唔好偷盜；
第九條：唔好作假見證；
第十條：唔好貪心。
十腳目

十腳目，又叫十足目，係軟甲綱節肢動物，有十隻後腳，多數都係食腐。
十萬噸情緣

《十萬噸情緣》係一套喺香港電視廣播有限公司拍嘅時裝愛情劇集，台灣譯名叫做《浪漫情人號》。佢一共有20集，張家輝、張可頤同滕麗名係主角，仲有歐錦棠、蔣志光同湯盈盈一齊演出，林志華係監製。故事講述喺一艘郵輪上發生嘅一段愛情故事。
十萬米

十萬米（英文：hectokilometre，符號：hkm）係一個好少用嘅長度單位，1十萬米等如100公里，即係100,000米。
佐佐木日菜子

佐佐木日菜子，係日本嘅一個女藝人同埋配音員。
佐佐木武彦

佐佐木武彦（1976年4月27號—）係日本足球員，司職前鋒，效力TDK。
佐佐木康治

佐佐木康治（1936年1月30號—）係日本足球員，司職前鋒，曾經喺1958～1961年間爲日本足球代表隊出場14次，入咗1球。
佐佐木智代

佐佐木智代 ，係日本嘅一個女藝人同埋配音員。
佐佐木望

佐佐木望 ，係日本嘅一個男配音員。

配音作品一覽
呢個表唔完整，歡迎加料。
佐佐木未來

佐佐木未來 ，係日本嘅一個女藝人同埋配音員。
佐佐木涉

佐佐木涉（粵拼：zo2 zo2 muk6 sit3；日文：佐々木 渉(Sasaki Wataru)；1996年7月28號—）係日本足球員，關東地方東京人，司職中場，效力FC東京。
佐佐木澄江

佐佐木澄江 ，係日本嘅一個女藝人同埋配音員。
佐佐木留恩

佐佐木留恩 ，係日本嘅一個女藝人同埋配音員。
佐佐木潤

佐佐木潤（日文：佐々木 潤，1966年7月7號—）係日本唱作人同音樂製作人。佢為過MISIA、Chara同Yuki Koyanagi做音樂製作。
原信生

原信生（1979年9月6號—）係日本足球員，司職中場，效力過大阪櫻花，橫濱水手，神戶勝利船，及SC鳥取。
厚誠街

厚誠街（英文：Houston Street）係香港銅鑼灣一條馬路，由告士打道開始，去到京士頓街。條街有好多食肆（業主係恒隆地產嘅名店坊），所以又叫銅鑼灣食街。
原一樹

原一樹（1985年1月5號—）係日本足球員，司職前鋒，效力讚岐卡馬達馬尼。
原住民日

原住民日係加拿大同美國，自1992年10月12號哥倫布發現美洲500年嘅日子，好多地方嘅一個法定或者半法定紀念日，用來紀念美洲原住民嘅歷史同文化。
喺加拿大，由1996年開始，每年6月21號係法定嘅「全國原住民日」（英文：National Indigenous Peoples Day；法文：Journée nationale des peuples autochtones）。
喺美國，原住民日一開始係民間發起嘅，反對慶祝哥倫布日嘅活動。1991年，加州伯克利市首先將「哥倫布日」改咗名做「原住民日」（Indigenous People's Day），之後越來越多人加入。
原來你非不快樂

《原來你非不快樂》係林夕2008年嘅一本書，由亮光文化有限公司出版，香港同中國大陸都有出。
原來愛上賊

《原來愛上賊》（Catch me now），前名《盜亦有道》，係香港電視廣播有限公司嘅時裝電視劇，一共有20集，高清拍攝，監製係莊偉建，2008年4月21號到5月16號期間響翡翠台同高清翡翠台首播。呢套劇講一班俠盜同差佬鬥智嘅故仔。
原創

原創（英文：originality）係指一份作品係全新、前所未見嘅。
加州理工學院

加州理工學院（英文：California Institute of Technology），簡稱加州理工（Caltech），係美國加州Pasadena嘅一間私立大學，佢嘅理工科同科學研究非常之出名，美國太空總署嘅噴射推進實驗室（Jet Propulsion Laboratory）就係佢來管嘅。
麻省理工學院係加州理工學術上好勁嘅對手，所以加州理工好多時會整蛊佢哋。
加州罌粟

加州罌粟（學名：Eschscholzia californica），又嗌花菱草、金英花，係罌粟科花菱草屬嘅一種一年生或多年生嘅草本植物。

名
佢嘅種名californica係加利福尼亞噉解。佢原本生喺美國西部同埋墨西哥，分佈嚮美國加州，向外邊延伸到去俄勒岡州、華盛頓州、內華達州、亞利桑那州同埋新墨西哥州等幾個州，而佢嚮墨西哥就分佈嚮索諾拉州同下加利福尼亞州嘅西北部。生長喺海拔零到兩千公尺嘅草地同開闊地區。

樣
植株可以生到成五十到六十公分咁高。啲葉係互生嘅，綠色，葉係分裂型，裂片個頂係圓形。啲花單獨生嚮一枝頗為之長嘅花莖上邊，有四塊花瓣，花瓣長二到六公分，花係黃色到橙色咁上下，開花期係從二月到九月。啲花會做睡眠運動，嚮晚黑啲花會合起身，到第二日朝早再開返。當朝早嘅天口凍，風大或者陰天嗰陣啲花亦都會合起身，唔會展開。佢啲果實係長形嘅蒴果，長三到九公分，成熟嗰陣會裂開成二塊瓣，放出入便嘅耔。啲耔好細，有好多粒，顏色係黑色或者深咖啡色。

種植
佢嘅耔
佢係一種耐旱兼佮容易栽培嘅觀賞花卉，鍾意成日晒太陽、同埋排水良好嘅沙質泥或者係貧瘠嘅土地。除咗可以做庭園、公路綠化美化嘅植物之外，佢經常會出現嚮路兩邊、受到擾動嘅土地同埋火災燒過之後嘅地方，佢嚮受擾動過啲泥入邊生得好好。

用途、文化意義
加州罌粟對好多美國西部原住民嚟講係具有文化意義嘅，其中包括咗美國西部嘅Luiseno、Cahuilla、Costanoan 同埋 Pomo 部落。佢哋大多數經常用植物或者係植物嘅特定部位嚟作為嘢食或者藥。
啲根一般含有較高水平嘅生物鹼，被用嚟做鎮靜劑或者鎮痛用途；花嗰部份類胡蘿蔔素含量高，兼且帶有一啲啲甜味，可以用嚟當香口膠𡁻，花粉就可以用嚟做眼影或者特殊場合嗰陣嘅彩繪身體顏料。成棵植物都畀佢哋放嚮細路嘅床下底，據稱可以瞓得好啲。。
啲花捻碎之後煲水用嚟洗頭，可以除頭蝨噉話。
美國原住民利用佢嘅全草做草藥，係一種苦味嘅鎮靜藥草，起到利尿嘅作用，可以緩解痛、緩解抽筋、促進排汗。亦被用嚟醫精神焦慮、失眠同尿失禁（尤其係細路）。佢啲效果同罌粟（Papaver somniferum）相似，但係作用更溫和，唔會抑制中樞神經系統。
另一份報告指出，佢對中樞神經系統有明顯唔同嘅影響，唔係一種麻醉劑，而係傾向於使個心理情緒正常翻（啫係抗焦慮、抗抑鬱）。
佢亦係美國加州嘅州花，加州指定每年嘅四月六號做加州罌粟日。嚮加州嘅州界牌上邊有加州罌粟嘅圖像。
加州淘金潮

加州淘金潮（英文：California Gold Rush）係19世紀中期嘅一場淘金潮，發生喺美國加州。
加州火車

加州火車（粵讀：gaa¹ zau¹ fo² ce¹，簡稱：加鐵，英文：Caltrain）係美國加州嘅通勤列車，連接三藩市半島至矽谷。北至三藩市嘅第四街（4th Street）同埋傾街（King Street），南至Gilroy。

車飛
搭加鐵嘅票價係根據乘客所乘搭嘅距離而有所不同。加鐵採用付費證明政策：乘客喺TVM（自動售票機）買飛後登車。途中，可能會被查票。

半價票
長者、小童及殘障人士票：半價
路路通卡（Clipper）：乘客喺TVM買單程飛可獲$0.25減免。

車站
加鐵總共有卅二個站，廿九個常用站，一個（Stanford Stadium 站）淨係喺足球日用，兩個（Broadway 及 Atherton 站）淨係喺週末用。

管理
加鐵由Peninsula Corridor Joint Powers Board（PCJPB）管理，呢個機構包含咗三個縣嘅部門。每個部門負責九個董事會。呢啲部門分別係三藩市縣、SamTrans同埋 Santa Clara Valley 運輸管理局。
加州州立大學

加利福尼亞州立大學（California State University），又叫加州州立大學，簡稱加州州大（CSU或Cal State），係美國加州一個公立大學系統。佢係組成加州公立高等教育體系三個大學系統之一。另兩部分分別係加利福尼亞大學系統同加州社區大學系統。
自1961年，超過2百萬舊生，由加州州大系統獲得學士、碩士同博士學位。而家加州州大系統提供約240種專業領域，超過1,800種學位課程。
加工肉類

加工肉類（粵拼：gaa1 gung1 juk6 leoi6）係肉食嘅一種，指為咗想好味啲或者襟擺啲而加咗工嘅肉類，當中「襟擺」表示呢啲肉類好多時都落咗防腐劑。
加州海獅

加州海獅（Zalophus californianus）係一種原產北太平洋嘅海獅品種。公長大後可達2.4米（即8尺）長，重300公斤；乸就細隻啲，長大後有2米（6.5尺）長，100公斤重。

習性
加州海獅多數喺海邊同埋入海口處搵食同避開天敵（殺人鯨同鯊魚），好少會離開海岸線。若果落海搵食，可以喺2分鐘之內潛入大約75米深嘅海度。每年嘅繁殖季節，海獅公會喺海岸附近或者岩石灘周圍爭地盤。但只會維持到兩個禮拜，海獅公又會離開地盤去搵食，直到返嚟後，又再爭地盤。同其他公打交時，會擘大口，露出啲牙，發出好似獅子咆哮咁嘅聲。

分布
加州海獅主要分布喺加州同格陵蘭島地區，生活喺海岸線附近。

食啲乜
加州海獅食嘢好廣泛，主要有魚、魷魚等海鮮，偶有機會亦會捉海鳥食。

繁殖動向
加州海獅群可以話係最大型嘅哺乳動物群之一。海獅公響6月頭就會建立地盤，乸就要響6月中先嚟到，一兩日後就生仔。海獅仔大約一個禮拜大時，成年海獅又可以再次交配。加州海獅嘅奶亦係所有哺乳動物當中不含乳糖成份嘅。
由於加州海獅族群較多，身型比其他海獅品種細，加上容易飼養同訓練，所以動物園、海獸館一般揀佢哋嚟養，好似香港海洋公園咁，現時養嘅加州海獅，有部分經馴服後被用嚟做表演。

亞種
加州海獅其實又可分多3個亞種：
加州海獅（Zalophus californianus californianus），分布喺北美洲近太平洋沿岸沙灘生活
加拉巴戈海獅（Zalophus californianus wollebaeki）
日本海獅（Zalophus californianus japonicus），現已絕種
加州海獅係受到美國海洋哺乳動物保護條例（U.S. Marine Mammal Protection Act）保護，佢哋嘅數目亦因而有所增加，而對人類同其他野生動物有所影響，佢哋響三藩市灣有破壞船隻同襲擊遊客嘅記錄。佢哋食嘅魚類中有啲品種亦因此瀕臨絕種。2009年，香港海洋公園亦發生過海獅咬傷管理員嘅事件。
加州萬里

加州萬里（Califonia Memory），係一隻香港賽馬馬匹，2006年喺美國出世，曾經喺2012-13馬季做咗香港最佳長途馬，係2010年代香港賽馬史上，其中一匹有代表性嘅「灰色神獸」。
2015年，加州萬里因為兩度心律不正常，而宣布收山。
加州手躄魚

加州手躄魚（學名：Antennatus sanguineus）係躄魚科手躄魚屬嘅其中一個種。
合併排序

合併排序（merge sort）係用分治法嘅一種排序演算法，會將要排好嘅數據列砍件做細細橛，將每一橛排好咗之後就可以將呢啲細數據列砌返埋一齊，形成一個排好咗嘅大數據列。
合唱

合唱係指兩個或者更多嘅歌手唱同一隻歌，而合唱嘅團體會叫合唱團。如果係玩埋樂器，就叫合奏。
合和中心二期

合和中心二期係合和實業嚮香港島灣仔嘅地產開發項目，自1980年代提出計劃、收地、可行性研究、設計、申請審批同公眾咨詢都用咗幾十年。設計亦改過好多次，2017年獲城規會通過嘅最終方案採納55層三叉式大樓設計。項目喺2019年8月正式動工，原定2022年底落成，但係工程延誤，到依家都未落成。
合和實業

合和實業有限公司（港交所：0054，OTCBB：HOWWY）係香港地產發展商，創辦人係胡應湘，執行董事兼營運總監係佢個仔胡文新。總部嚮灣仔合和中心。嚮1972年8月21號首日上市。
合取範式

喺邏輯代數上，如果話一條式係成合取範式（粵拼：hap6 ceoi2 faan6 sik1；英文：Conjunctive normal form，CNF）嘅，意思即係話佢係由若干句子句之間嘅邏輯與組成嘅。
合味道

合味道，係由日本日清集團出產嘅即食麪牌子，亦係頭一個用發泡膠杯裝住即食麪嘅牌子。
合和中心

合和中心（Hopewell Centre）係香港島灣仔區嘅一幢地標建築物，佢樓高66層，主要出口嚮堅尼地道同埋皇后大道東183號，外形好似個樹企嘅車輪包。合和中心頂樓有間食肆旋轉66，有自助餐食。合和中心嘅建築師同老闆都係胡應湘博士，佢係香港上市公司合和實業主席。
合和中心曾經係香港最高嘅樓，過咗當時嘅康樂大廈（家下叫怡和大廈）。佢後尾又畀中國銀行大廈過頭。

史
合和中心原址前身係迪龍里濟公活佛堂[未記出處或冇根據]。
依莎亞賀素雲

依莎亞賀素雲（泰文：อิษยา ฮอสุวรรณ，Oomeisaya，暱稱Oom，1996年7月4號—）係泰國女演員，喺曼谷出世，2014年入娛樂圈，從事模特兒同拍攝雜誌，俾香港傳媒封為「泰國朱千雪」。
身高166公分，體重47公斤，三圍數字係31-25-35。
依附理論

依附理論（粵拼：ji1 fu6 lei5 leon6 ），又或者叫愛着理論，係一套有關發育嘅理論，最基本係講照顧者同細路之間嘅互動，尤其係講照顧者會點樣對細路嘅情感需要（對安全感嘅需要）畀反應，而照顧者嘅呢啲反應，會影響個細路對佢產生乜嘢類型嘅情感依附。

依附類型
呢幅相影到一個女人帶住一個細路。
人類喺生命早期冇咩自理能力，要係噉同自己嘅照顧者互動，當中照顧者通常係阿爸同阿媽，但係亦都可以包括埋（例如）會幫手湊孫嘅阿爺阿嫲，或者係喺父母唔得閒嗰陣幫手照顧個細路嘅保姆。喺呢一段時期，照顧者嘅行為會深遠噉影響個細路嘅情感依附，當中特別重要嘅係照顧者有冇反應同埋有幾易預測。
畫做圖嘅話，可以想像以下噉嘅模型：

逃避型依附
如果照顧者成日都忽略個細路嘅情感需要（冇咩反應），個細路傾向會形成逃避型依附，噉嘅細路無論照顧者離開定係返嚟都唔會有咩情緒反應，彷彿好似佢哋根本唔在意照顧者係咪存在噉。

焦慮型依附
如果照顧者會理個細路嘅情感需要但難預測（例如有時會無啦啦冇晒反應），個細路傾向會形成焦慮型依附，呢種細路傾向一見到照顧者離開就出現強烈嘅負面反應，會大聲嗌大聲喊，而且對生保人以及其他未知嘅事物非常抗拒。好似成日都驚住照顧者會無啦啦唔見咗。

安全型依附
會理個細路嘅情感需要，兼且反應恆常嘅照顧者，就傾向會產生出具有安全型依附嘅細路，呢啲細路肯同生保人接觸（尤其係如果照顧者就响左近）。照顧者離開嗰陣，呢啲細路會或多或少有負面反應，而佢哋見到照顧者返嚟自己身邊嗰時會有正面反應。

大人時期
細路喺情感依附上嘅差異，對成年人行為影響深遠，無論係人際關係定係日常決策，都有好大作用。擁有安全型依附嘅人通常能夠建立健康嘅關係，佢哋信任他人，表達能力強。而焦慮型依附嘅人就唔同，佢哋可能會表現得好依賴，對被拋棄特別敏感，經常擔心伴侶唔愛自己。至於回避型依附嘅人，佢哋面對情感需求時，可能會選擇逃避，唔想同人親密。
此外，情感依附仲會影響成年人做決策嘅方式。對某些人嚟講，為咗迎合所愛之人的需要，佢哋甚至會犧牲自己嘅願望，成為「好人」。喺工作上，情感依附都會影響團隊合作，因為人哋嘅忠誠或者抗拒，往往都基於情感嘅聯繫。

動物研究
呢隻用奶樽餵大嘅駝鹿 BB 似乎對照顧佢嘅人產生咗感情。
睇埋：社會性
動物行為學研究顯示，好多物種嘅非人動物都有類似情感依附嘅現象，特別係有社會性嘅動物。啲細路會對阿媽（或者其他照顧者）產生情感依附。
大笨象係有感情嘅動物，佢哋對家庭成員非常忠誠，甚至會為已故嘅同伴感到悲傷，喺遺體附近守護，表現出哀悼之情。
狗唔單止對主人表現出忠誠，仲會好敏銳噉感受到主人嘅情緒，經常主動去安慰主人。
研究發現，某啲魚類都會有情感聯繫（或者類似嘅嘢），例如會同伴侶一齊游泳，互相護衛。
侮辱

侮辱係指以言語或者行為令人哋人格或者名譽受到損害。
人哋做咗啲唔啱嘅嘢都唔可以成為你可以肆意噉侮辱人嘅理由。一啲冇根據，只求自己發泄嘅侮辱說話更加令人覺得講嘅人好簡單、好幼稚。
依田光正

依田光正（1977年8月7號—）係日本足球員，司職後衞，效力過山形山神，及草津溫泉。
依田菜津

依田菜津 ，係日本嘅一個配音員，出名嘅配音作品有光之美少女。

配音作品一覽
呢個表唔完整，歡迎加料。
四氧化三鐵

四氧化三鐵（Fe3O4）係鐵嘅其中一種氧化物，常溫下係黑色粉末。
四氧化氙

四氧化氙（XeO4）係氙嘅其中一種氧化物，熔點以下係黃色晶體。
四氟硼酸銀

四氟硼酸銀（AgBF4）係一種經常出現喺無機化學同金屬有機化學嘅無機化合物。佢同六氟磷酸銀相似，通常用作非配位陰離子氟硼酸嚟替換鹵離子或者配體。呢種物質可以由適當嘅鹵化物沉澱嚟製備。
四棘鼓藻屬

四棘鼓藻屬（學名：Arthrodesmus）係車軸藻門鼓藻科嘅一個屬。
四次方數

四次方數，亦都叫做超正方體數、正八胞體數、二重平方數、雙重平方數，第個四次方數指可以寫成嘅數，當中必須係整數。四次方數系邊長嘅超正方體嘅超體積。作為算術用語嘅「四次方」，表示任何數嘅四次冪。
首廿個四次方數（OEIS數列A000583）為：1 , 16 , 81 , 256 , 625 , 1296 , 2401 , 4096 , 6561 , 10000 , 14641 , 20736 , 28561 , 38416 , 50625 , 65536 , 83521 , 104976 , 130321 , 160000 ...
四條畷

四條畷（Shijonawate）係日本大阪府一個市，人口6萬。
喺大阪嘅四條畷係一個位於日本大阪府嘅地方。佢係一個古老嘅地區，有好多文化同歷史價值。四條畷個名係由四條渠嘅名字同埋「畷」呢個詞組成。而「畷」嘅意思係指一條用嚟灌溉嘅水渠。四條畷一直以嚟都係一個重要嘅農業區，特別係出名種稻米。
喺四條畷公園度就有一個叫做「四條畷天神社」嘅神社，係供奉大阪嘅守護神嘅地方。四條畷亦都有一啲傳統嘅節日同文化活動，例如每年嘅「四條畷稻荷祭」，係一個慶祝豐收同保佑農作物嘅盛大儀式。呢個節日會有花車遊行、表演同其他傳統活動。
四殿誕

四殿誕，減筆寫做四殿𧩙、四殿旦，係四殿嘅寶誕。寶誕響二月十八。
四梵住

四梵住（粵拼：sei3 faan6 zyu6；梵文：चत्वारि ब्रह्मविहाराः，拉丁轉寫：catvāri brahmavihārāḥ；巴利文：cattāri brahmavihārā），又叫四梵行（sei3 faan6 hang6），係佛教嘅名詞，即係修行同實踐慈、悲、喜、捨四種心境。源自古印度婆羅門教，後來俾佛教採用。佛教修行者要將爾四種心境擴展到無邊無際，所以又叫四無量心（sei3 mou4 loeng6 sam1）、四無量觀（sei3 mou4 loeng6 gun1）。
修行四梵住時，係以慈心觀為入門，亦可以用慈心觀來統攝四梵住。

釋義
四梵住最初起源係古印度宗教，婆羅門教相信，保持爾四種心態，就可以投生梵天，同大梵天同住。釋迦牟尼用爾個來教導弟子，希望啲弟子都可以用爾四種心態嚟修行。
慈，意思係對一切眾生保持慈愛，好似對自己親人。
悲，又叫拔苦，希望可以幫啲眾生解脫痛苦。
喜，又叫隨喜，對眾生嘅成就感到歡喜。
捨，即係捨棄對眾生嘅執著，用平等嘅心對待一切眾生。
四無量心起源自無量心三昧，釋迦牟尼佛以無量（巴利 appamāṇa，梵文 apramāṇa）來形容四梵住，喺觀想中，將四梵住嘅心態，擴展到一切眾生身上。
四無量心通於有漏同無漏，同七覺支ㄧ齊修行，可達到解脫。天台智者認為，四無量心可對應四禪定嘅境界。悲無量心，對應初禪。喜無量心，對應二禪。慈無量心，對應三禪。到四禪時，就要採取捨無量心。

念誦四無量心
願一切有情具樂及樂因，是慈無量。
願一切有情離苦及苦因，是悲無量。
願一切有情不離無苦之樂，是喜無量。
願一切有情遠離愛惡親疏，住平等捨，是捨無量。
卉妍康

卉妍康（英文：Cervarix）係一隻防治子宮頸癌（人類乳頭瘤病毒；Human papillomavirus infection / HPV）嘅疫苗，佢係葛蘭素史克藥廠所推出嘅產品。
午夜速遞

《午夜速遞》（Bringing Out the Dead）係一部1999年嘅美國電影，由馬田史高西斯執導，改編Joe Connelly嘅小說《Bringing Out the Dead》。主演係尼古拉斯基治、柏翠茜雅格、尊古曼、Ving Rhames、Tom Sizemore。
雖然票房成績好差，但係個評價都幾好。
午餐肉

午餐肉係一種豬肉糜壓成嘅罐頭。係一種家喻戶曉嘅罐頭食品。外國嘅名叫 Spam。

簡史
1937年，美國人 Jay Hormel 發明咗叫 Spam 嘅罐頭食品，個名攞 Spices（香料）嘅 Sp 拼 Ham（火腿）嘅 am，即係有香料嘅火腿。嗰時多數只係中產同上層階級食午餐，一般嘅勞工階層冇食午餐嘅習慣，而政府官員同公司高層搞嘅午宴聚會（Luncheon）就流行食 Spam，令到 Luncheon Meat（喺午宴聚會食嘅肉）一詞出現。 Spam 傳入中國大陸之後，罐頭製造商將 Spam 依 Luncheon Meat 譯做午餐肉。
半

半，古老算術概念，切正物體中間，平分而來。半字正正由剖開牛而來，說文「物中分也。从八从牛。牛為物大、可以分也」。又叫一半。
數學來講，個概念有唔同表示方法。佢喺〇同一之間，歸入有理數一門。另外佢又歸入分數，讀做二分之一，又二分一，而且至細單位分數。二嘅倒數，一除以二。數式寫成1÷2。分數式寫1/2，符號½，又或上 1 下 2 ，1/2咁。又或以十進制小數，0.5。
以成數計，五成。以百分比，百分之五十，50%。以千分比，千分之五百，500‰。以萬分比，萬分之五千，5000‱。
日常生活至常講半。半斤八両、半打、半件、半價、半桶水。另半徑、半衰期、半個鐘。由於佢對稱，至易睇，至易分。
自然現象如半月，上弦月、下弦月會見，幾何講半圓。又切開西瓜成半球體。
紙對摺亦可分成一半，報紙一面兩版，賀咭好多時都對摺。
莊子天下篇，記戴名家惠施話，「一尺之捶、日取其半、萬世不竭」就考慮日日取餘下一半，就會無限，即數學上幾何級數序列。
半亦代表過程中間，中間程度，好似半途、半山、半島、半熟、半透明、半導體、夜半、半夜。又或兩者兼有，一半一半，好似半唐番、半生熟、半肥瘦。
整數外加半，會寫三個半、二度半、一升半、四隻半、十二日半、七公里半咁樣。

數學
1/2，最簡分數。
0.5，小數。
0 同 1 嘅算術平均數 = 1/2。
偶數乘1/2得整數。奇數乘1/2得半整數。單偶數乘1/2得奇數。
四則運算來講，÷ 2 與 × 1/2 相同。
某數半次方，就會變成開方，即  (有2個複數值)。
三角函數，角 0 到 2π 之間。
sin π/6 = sin 5/6π = 1/2
cos π/3 = cos 5/3π = 1/2
反三角函數
sin−1 1/2 = π/6
cos−1 1/2 = π/3
tan−1 1/2 = 0.46364760900080611621…

1 到 n 自然數之和  ，即三角形數。
三角形面積
底 × 高 × 1/2 。
1/2ab sin θ 。呢度a 、 b 同 θ，即三角形二邊 a 同 b ，夾角 θ 。
伽瑪函數

幻方一行總和，n 一邊格數。

音樂
音樂有半音同全音。十二平均律而言，半音即比例 ，高半音即乘，低半音除。其他律就未必平均，亦唔跟呢個比例。好似史記講十二律，可得出近似，但有啲偏差半音。

名
英文稱half，又寫one half。其他字頭有demi，有semi，有hemi，出自拉丁文希臘文。
半引伸字有判、伴、畔等。
回到未來系列

《回到未來》系列（英語：Back to the Future）係一系列嘅美國動作片，主要係講街頭未來同埋屋企人同朋友之間發生嘅嘢。
回力鏢星雲

回力鏢星雲（Boomerang Nebula）係一嚿原行星雲。
回力鏢

回力鏢或迴力鏢本嚟係澳洲原居民用嚟打獵嘅架生，掟出去會自己會飛返嚟。而家俾人攞嚟玩多。
囝囝女女730

《囝囝女女730》（英文：Youngster Show Time）係香港電視娛樂製作嘅音樂綜藝節目，2021年1月18號到2022年4月1號逢禮拜一到五19:30－20:00喺ViuTV播。節目延續返《全民造星III》嘅氣勢，主持陣容加入咗好多位《全民造星III》參賽者，而每集節目都會有唔同主持同唔同嘉賓一齊傾偈同歌舞演出。

造星囝女（第1-99集）
身份都係《全民造星III》參賽者，每集2-4位，第100集起取消，之後佢哋當中一啲人有機會改用嘉賓身份繼續出鏡。

節目環節
節目早期（第1-29集）有固定主題（詳見下面個表），當中節目第一節主要係同嘉賓訪談，第二節就會有造星囝女參加對決，最後用娛樂新聞環節「3分鐘熱度」完結（除咗第82至84集）。由第11集開始，就無再強調「對決」元素，變成純粹歌舞演出。第30集打後嘅集數就逐漸無固定主題，但多數都會有嘉賓訪談同埋歌舞演出。
另外，由第30集開始，網上重溫無再包括「3分鐘熱度」環節，環節改做獨立拆出重溫。

奧運特備環節
第115到133集（2021年6月29號到7月22號），配合東京奧運而製作特備環節《東京一起動》，喺節目第一節播出，廠景主持係黃奕晨或者陳安立，配搭返嗰集常規主持，外景主持包括芷欣、Homan，介紹東京奧運場地內外嘅情況。

記事
2021年5月底，ViuTV黃金時段（18:00-23:30）電視直播收視（唔包網上直播同點播）首度被全面公開，呢個節目5月24-28號（第90-94集）收視只係得0.9點，以平日平均計係包尾。

節目調動
2021年2月24號：由於直播《財政預算案論壇》，呢個節目暫停播映。
2021年5月12號至14號：由於19:55-20:00直播《ViuTV 5周年電視賞大抽獎》，呢個節目提早至19:55結束，而《3分鐘熱度》環節改埋喺《ViuTV 5周年電視賞大抽獎》入面播。
2021年7月23號—8月6號：由於直播《奧運有得揀》，呢個節目暫停播映。
2021年10月6號：由於直播《施政論壇 2021》，呢個節目暫停播映。
2022年2月23號：由於直播《財政預算案論壇》，呢個節目暫停播映。